CELEX: 62020CN0194
Language: hr
Date: 2020-05-08 00:00:00
Title: Predmet C-194/20: Zahtjev za prethodnu odluku koji je 8. svibnja 2020. uputio Verwaltungsgericht Düsseldorf (Njemačka) – BY, CX, FU, DW, EV protiv Stadt Duisburg

10.8.2020   
            
            
               HR
            
            
               Službeni list Europske unije
            
            
               C 262/14
            
         
      Zahtjev za prethodnu odluku koji je 8. svibnja 2020. uputio Verwaltungsgericht Düsseldorf (Njemačka) – BY, CX, FU, DW, EV protiv Stadt Duisburg
      (Predmet C-194/20)
      (2020/C 262/17)
      Jezik postupka: njemački
      
         Sud koji je uputio zahtjev
      
      Verwaltungsgericht Düsseldorf
      
         Stranke glavnog postupka
      
      
         Tužitelji: BY, CX, FU, DW, EV
      
         Tuženik: Stadt Duisburg
      
         Prethodna pitanja
      
      
                  1.
               
               
                  Uključuje li pravo turske djece navedeno u članku 9. prvoj rečenici Odluke br. 1/80 (1), a da pritom nije potrebno ispuniti dodatne uvjete, i pravo na boravak u državi članici domaćinu?
               
            
                  2.
               
               
                  U slučaju potvrdnog odgovora na prvo pitanje:
                  
                              (a)
                           
                           
                              Pretpostavlja li se pravom na boravak iz članka 9. prve rečenice Odluke 1/80 da su roditelji turske djece kojima ta odredba pogoduje već stekli prava navedena u članku 6. stavku 1. ili članku 7. Odluke 1/80?
                           
                        
                              (b)
                           
                           
                              Ako je odgovor na pitanje 2. (a) niječan: Treba li zakonito zaposlenje u smislu članka 9. prve rečenice Odluke 1/80 tumačiti na isti način kao u članku 6. stavku 1. Odluke 1/80?
                           
                        
                              (c)
                           
                           
                              Ako je odgovor na pitanje 2. (a) niječan: Može li pravo na boravak turske djece u skladu s člankom 9. prvom rečenicom Odluke 1/80 nastati već nakon zakonitog zaposlenja jednog roditelja u trajanju od (samo) tri mjeseca u državi članici domaćinu?
                           
                        
                              (d)
                           
                           
                              Ako je odgovor na pitanje 2. (a) niječan: Proizlazi li iz prava boravka turske djece, a da pritom nije potrebno ispuniti dodatne uvjete, i pravo na boravak za jednog ili oboje roditelja koji imaju zakonsko skrbništvo?
                           
                        
            
         (1)  Odluka br. 1/80 Vijeća za pridruživanje od 19. rujna 1980. o razvoju pridruživanja